Helsinkiläinen Colt oli valinnut syntymäpäiviensä teemaksi Winnipeg Jetsin, ja kutsui kemuihin suuren idolinsa, joukkueen suomalaisvahvistuksen Patrik Laineen. Kiekkoilija ei harmillisesti päässyt paikalle, mutta kiitokseksi kutsusta hän halusi muistaa lajista innostunutta pikkupoikaa.







Coltin 5-vuotissyntymäpäivät muuttuivat ikimuistoisiksi, kun hän sai erityisen lahjan suurelta idoliltaan. Laine lähetti pojalle lahjaksi pelipaidan sekä kortin, jossa hän toivottaa pojalle onnea. Kortissa on myös Laineen nimikirjoitus ja kaiken lisäksi mukana oli vielä Laineen pelaajakortti.

– Pienen Laine-fanin unelma kävi toteen, kertoo Coltin äiti.





Laine on tehnyt aiemminkin hyviä tekoja muiden eteen. C More -kanavalla selostajana ja juontajana tunnettu Camilla Nordlund, 30, paljasti vuosi sitten juuri ennen joulua, että hän sairastaa syöpää.

Vastoinkäyminen herätti Nordlundissa taistelutahdon ja hän halusi auttaa myös muita syöpäsairaita perustamalla Cancerfonden-säätiön.